Galiciana. Arquivo Dixital de Galicia > Fábrica de Tabacos da Coruña - Fábrica de Tabacos da Coruña\nEstá en: › Fábrica de Tabacos da Coruña - Fábrica de Tabacos da Coruña\nFábrica de Tabacos da Coruña - Fábrica de Tabacos da Coruña\nFábrica de Tabacos da Coruña\n1854-01-01 / 2001-12-31. 1854 a 2001\n4620 Unidade(s) de instalación\nFábrica de Tabacos da Coruña (España), Productor\nNo ano 1804, Carlos IV concédelle á Coruña o privilexio de establecer unha factoría para a elaboración de tabacos; pero parece que non será ata principios de 1808 cando comece a funcionar como tal. En principio aplícase o mesmo regulamento da de Cádiz, que fora aprobado o 11 de outubro de 1807. A fábrica establécese nos terreos do Correo Marítimo, no lugar da Palloza, e será a comezos do século XX cando principie a ter a súa configuración actual, no referente ao edificio principal e a algúns dos almacéns. Nesta época tamén inicia unha importante mecanización na produción: instálanse máquinas como tiruleiras, leadoras, envasadoras… No proceso de mecanización ábrese unha paréntese durante a Guerra Civil, que ao pecharse posteriormente habería ocasionar certa perda do predominio da man de obra feminina en prol da masculina. No ano 1887 apróbase unha lei pola que a xestión das fábricas de tabaco pasa a mans privadas. O monopolio obteno o Banco de España, que llo cede á Compañía Arrendataria de Tabacos (CAT) o 25 de xuño dese mesmo ano. Despois da Guerra Civil, a CAT é substituída por unha nova sociedade: Tabacalera S.A., constituída o 5 de marzo de 1945, que xestionará todas as fábricas españolas ata a súa fusión coa sociedade francesa Seite, que dará orixe no ano 1999 a Altadis. A fábrica rematará a súa actividade en decembro de 2002. Respecto á produción, destaca a introdución das farias, inventadas por un mexicano de orixe galega, Heraclio Farias, que asinou un contrato coa CAT no ano 1889. Desde as súas orixes, sobresae na fabricación de puros, pero a partir da década de 1930 vaise inclinando polos produtos de tabaco picado. A partir do ano 1959, co Plan de estabilización, o país vaise abrindo progresivamente ao exterior. Todo isto tivo consecuencias no hábitos de consumo, como no aumento da demanda de cigarros. Finalmente cómpre destacar o importante papel que xogou na actividade sindical da cidade, xa que foi un importante foco ata o golpe de Estado do xeneral Franco.\nA meirande parte da documentación estaba depositada no faiado do edificio principal da fábrica, en andeis metálicos onde aparecía indicado o nome de diferentes departamentos. A documentación restante estaba situada en varios despachos, principalmente no de dirección. A única mención que atopamos sobre a súa organización figura nunha carta do 6 maio de 2002 dirixida ao director da Fundación ALTADIS polo director da fábrica, Javier Otiz de Urbina. Nela comentábase que a documentación estaba instalada en arquivadores etiquetados por datas, pero sen mencionar ningún tipo de organización. Sabemos por unha carta do 16 de abril de 1955 da desaparición de gran parte da documentación anterior a 1921. Nesta carta autorízase a destrución de documentación anterior a esta data e anúnciase que proximamente se realizará o mesmo coa documentación anterior a 1945. Tamén hai que ter en conta as perdas que puideron ocasionar incendios importantes que se produciron na fábrica, como por exemplo o de 1896 ou o de 1920.\nEste fondo proporciona información sobre un período cronolóxico que vai de 1854 a 2001, aínda que a meirande parte da documentación podémola situar desde os anos da década de 1940. Non se conserva documentación das primeiras décadas de funcionamento da fábrica; a que se conserva desde a segunda metade do XIX, refírese fundamentalmente a material gráfico (planos) e, en menor medida, ao persoal obreiro da fábrica. A principal fonte para obter información xeral sobre todos os aspectos da factoría é a que obtemos de series como a de Correspondencia e a de Circulares, con continuidade desde principios do século XX, que forman parte da sección de dirección. Tamén é unha serie con gran continuidade a de Expedientes de obras e subministracións e a de Expedientes de orzamentos. Polo que respecta ao persoal, conservamos bastante información relacionada con aspectos tan diversos como as retribucións, os seguros sociais/seguridade social, a seguridade e medicina de empresa, o control de asistencia, etc, cun abano que vai de 1859 ao ano 2000. Para o coñecemento da administración económica, contamos con series con ampla representación no tempo, como os expedientes de diferentes contas: caixa de pensións, efectivo, labores peninsulares, tabaco en rama, etc., con información preferentemente desde a década de 1940 ata a de 1990. Na sección de mantemento podemos atopar todo o relacionado co coidado do edificio, maquinaria e ferramentas, cun abano cronolóxico que vai de 1920 a 1999. A sección de organización recolle a documentación xerada polas actividades relacionadas co control da calidade e o rendemento dos traballadores, con información desde mediados do século XX. Finalmente, na de produción atopamos datos sobre as materias primas, a elaboración dos diferentes produtos e marcas e, en menor medida, a súa distribución, para todo o século XX.\nNon están previstos\nO cadro de clasificación proposto para este fondo é orgánico-funcional: 1. Dirección 1.1. Oficina de dirección 1.2. Oficina técnica 2. Persoal 2.1. Administración do persoal 2.2. Asistencia social/Seguridade social 2.3. Control de asistencia 2.4. Economato 2.5. Relacións laborais 2.6. Retribucións 2.7. Seguridade e hixiene e medicina de empresa 2.8. Servizos auxiliares 3. Administración 3.1. Contabilidade 3.2. Tesouraría 4. Mantemento 5. Organización 5.1. Control de calidade 5.2. Métodos e tempos 6. Produción 6.1. Aprovisionamento 6.2. Elaboración 6.3. Distribución\nA documentación é de libre acceso para os cidadáns en xeral. Determinadas series están afectadas por limitacións no acceso, conforme as condicións xerais da lei. O artigo 105.b da Constitución establéceas de forma xenérica e o artigo 57.1 da Lei de patrimonio histórico español sinala as regras que rexen as consultas. Haberá consulta restrinxida no caso de que o seu contido afecte a seguridade ou defensa do Estado, a pescuda dos delitos ou a intimidade das persoas.\nAo estar depositados no ARG, os documentos adquiren a condición de bens de interese cultural (art. 50 de la Lei 8/1995, do 30 de outubro, do patrimonio cultural de Galicia, e 60 da Lei 16/1985, do 25 de xuño, do patrimonio histórico español), e pasan a gozar así do réxime de protección establecido nas normas.\nSituación de derechos de autor:\n- Real decreto lexislativo 1/1996, do 12 de abril, polo que se aproba o texto refundido da Lei de propiedade intelectual, regularizando, aclarando e harmonizando as disposicións legais vixentes. Atinxe, entre outros, a: Artigo 10. Obras e títulos orixinais f) Os proxectos, planos, maquetas e deseños de obras arquitectónicas e de enxeñería. g) Os gráficos, mapas e deseños relativos á topografía, á xeografía e, en xeral, á ciencia. h) As obras fotográficas e as expresadas por procedemento análogo á fotografía - Real decreto 1825/1998, do 28 de agosto, sobre traspaso de funcións e servizos da Administración do Estado á Comunidade Autónoma de Galicia en materia de execución da lexislación sobre propiedade intelectual. - Decreto 60/1999, do 11 de marzo, de asunción das funcións e servizos transferidos á Comunidade Autónoma de Galicia, mediante Real decreto 1825/1998, do 28 de agosto, en materia de execución da lexislación sobre propiedade intelectual e a súa asignación á Consellería de Cultura, Comunicación Social e Turismo.\n- Inventario do fondo (ficheiro topográfico, orgánico-funcional e base de datos).\nArquivo do Reino de Galicia Arquivo de Tabacalera S.A. que se custodia no Arquivo Xeral da Administración de Alcalá de Henares.\nNo arquivo atopamos información complementaria nos seguintes fondos: Real Audiencia de Galicia. 14 preitos e/ou causas relacionados coa renda do tabaco. Real Intendencia de Galicia. As caixas 46507 e 46508 conteñen un expediente gobernativo imprescindible para coñecer as súas orixes. Goberno Civil da provincia da Coruña. Podemos atopar información en diferentes seccións e subseccións deste fondo. Por exemplo, en canto ás asociacións, movementos sindicais, etc.\nDescrición realizada por Dolores Lestón Suárez, Gloria García López e Carmen Varela Mosquera, baixo a dirección de Gabriel Quiroga Barro.


Vivendas amobladas | Cruz Sande\nPiso dos 80\nO traxe dunha vivenda\nVIVENDAS AMOBLADAS NON HABITADAS\ndende 950 €\nNeste tipo de vivendas realízase previamente un estudo do mobiliario e material existente. Reutilízase o que pode potenciar as cualidades da vivenda e procédese a retirar todo o que pode minimizalas. Logo aportarase o novo material decorativo según a estratexia de deseño estudada que será o complemento perfecto para resaltar cada ambiente. Este material manterase na propiedade o tiempo pactado e durante as visitas comerciais.\n¡Solicita máis información!\nVIVENDAS AMOBLADAS HABITADAS\ndende 600 €\nEste servizo está destinado ás vivendas habitadas habitualmente o esporadicamente.\nUtilizarase o material preexistente na vivenda e aportaranse todos os complementos de estilismo necesarios acordes coa decoración da casa ou piso. O material colócase para a realización da reportaxe fotográfico e despois procederase á súa retirada. O propietario deberá intentar manter a vivenda similar ás fotos durante as visitas. Neses momentos a vivienda ha de permanecer limpa, ordenada e despersonalizada.\nCruz Sande © 2021 · Aviso legal · Política de privacidad · Política de cookies\nUtilizamos cookies para asegurar que damos a mejor experiencia ao usuario na nosa web. Se segues utilizando este sitio asumiremos que estás de acordo. Política de Privacidade Axustes de cookiesACEPTAR\nEste sitio web utiliza cookies para mellorar a súa experiencia mentres navega polo sitio web. Fóra destas cookies, as cookies que se clasifican necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén utilizamos cookies de terceiros que nos axudan a analizar e comprender como utiliza este sitio web. Estas cookies almacenaranse no seu navegador só co seu consentimento. Tamén ten a opción de optar por non recibir estas cookies. Pero a exclusión voluntaria dalgunas destas cookies pode afectar á su experiencia de navegación.\nAs cookies necesarias son absolutamente esenciais para que o sitio web funcione correctamente. Esta categoría só inclúe cookies que garantizan funcionalidades básicas e características de seguridade do sitio web. Estas cookies non almacenan ningunha información persoal.\nAs cookies que poden non ser particularmente necesarias para que o sitio web funcione e se utilizan especificamente para recopilar datos personais do usuario a través de análisis, anuncios e outros contidos incrustados denomínanse cookies non necesarias. É obrigatorio obter o consentimento do usuario antes de executar estas cookies no seu sitio web.


A ler a Rodeira!!!: Entrada ao xardín do saber, quinta lectura do Vaidelibros\nEntrada ao xardín do saber, quinta lectura do Vaidelibros\nO mércores 6 de abril tocaba dar conta da lectura da última novela do escritor ferrolán Henrique Dacosta, Entrada ao xardin do saber. E unha vez máis tivemos a sorte de contar coa presenza do autor que acudiu encantado á nosa chamada.\nO autor nun momento da charla\nComo é habitual nos encontros co autor/a da obra lida, nós fomos falando pero tamén escoitando todo o que autor nos deixou saber da xestación da obra, dos motivos para escribila, canto hai de ficción ou non no relatado nela, dos múltiples temas que se tocan na obra ...\nO grupo de lectores e lectoras do Vaidelibros de Rodeira en escoita atenta\nRematada a charla que pasou case ás dúas horas (que logo se pasa o tempo cando se está en boa conversa e con boa compañía), agasallamos a Henrique cunha acuarela do pintor moañés Lito Portela que representa unha mariscadora das nosas praias do Morrazo.\nPosado final co autor, a súa obra e o seu agasallo\nO resultado final de todo isto foi, tamén coma sempre, un alto grao de satisfacción tanto para os asistentes lectores como para o autor. E así o deixou relatado no post do seu blog "Letras para todo o sempre". Deixamos un enlace para os que vos queirades achegar ao mesmo e ler o relacionado coa visita a Rodeira.\nPublicado por Majo ás 11:05


Por que non dimite Martiño Noriega? – Cousas de Imeneo\nPor que non dimite Martiño Noriega?\ncousasdeimeneo\tCousas de Galiza,Uncategorized\t Marzo 14, 2015 2 Minutes\nLogo de coñecerse oficialmente que Martiño Noriega, actual alcalde de Teo, será candidato no concello veciño de Santiago de Compostela son moitas as persoas que se preguntan por que non dimite do seu cargo, como fixeron outras persoas que tiveron responsabilidades de goberno. Obvia dicir, que non hai ningún impedimento legal para que unha persoa que é alcalde nun concello poida presentarse de candidato a alcalde no do lado, pero por ética e por estética, pero sobre todo por respecto aos veciños e veciñas de Teo debería renunciar ao cargo e ao soldo que lle pagan uns veciños, que ven como o seu actual alcalde, prefire candidatarse no concello do lado, no canto de repetir no seu propio. Por outra parte, unha actitude un tanto elitista por parte de Martiño Noriega que ve en Teo un obstáculo para alcanzar os seus obxectivos persoais, no canto dunha oportunidade, o que demostra que o súa acción de goberno neste concello foi normal tirando a mediocre, que non se caracterizou por nada especial.\nPero, vaiamos ao grao de millo, por que non dimite Martiño Noriega para dedicarse á campaña en Santiago de Compostela?\nPrimeiro, o salario. Cobrar máis de 3000 euros/mes non é moco de pavo, e tendo en conta que aínda sendo médico non ten praza tería que volver ás listas de interinidade e a saber en que PAC acabaría traballando.\nE segundo, porque de renunciar o goberno municipal de Teo pasaría ao BNG. O BNG en 2011 obtivo a maioría absoluta neste concello. Logo da escisión en 2012, a maior parte dos concelleiros pasáronse ao grupo de no adscritos, pero sen renunciar á acta, tal e como se comprometeran a facer por escrito se así o pedía o BNG. Deste xeito Martiño e os seus seguiron gobernando, pero formalmente convertéronse nun goberno tránsfuga. Así as cousas, se Martiño Noriega dimite, o goberno pasaría outra vez ao BNG, que con dous concelleiros tería que gobernar nos próximos dous meses. Un esperpento político provocado pola vaidade e pola ambición dunha persoa, que malia todo goza dunha excelente reputación política entre determinados colectivos, só inconcibíbel nunha sociedade amnésica, con pouca formación política e moi influenciada polos medios de comunicación.\nPrevious Post Enquisas de manipulación masiva\nNext Post Pontevedra capital Rivas-Vaciamadrid?\n2 opiniones sobre “Por que non dimite Martiño Noriega?”\nMarzo 16, 2015 ás 1:34 pm\nConcordo totalmente co artigo, sobre todo coa ultima parte do mesmo\nMarzo 19, 2015 ás 10:28 am\nporque é un sinvergonza, un traidor, un vendido, un apatrida e UN TRANSFUGA!!!!


O que os propietarios de empresas de comercio electrónico precisan saber sobre Shopify SEO | Martech Zone\nO que os propietarios de empresas de comercio electrónico precisan saber sobre Shopify SEO\nMércores, setembro 13, 2017 Douglas Karr\nTraballaches duro para crear un sitio web de Shopify onde podes vender produtos que falan cos consumidores. Pasaches tempo escollendo o tema, cargando o teu catálogo e descricións e construíndo o teu plan de mercadotecnia. Non obstante, non importa o impresionante que pareza o teu sitio ou o doado de navegar, se a túa tenda Shopify non está optimizada para o motor de busca, as túas posibilidades de atraer orgánicamente o teu público obxectivo son escasas.\nNon hai xeito de solucionalo: un bo SEO atrae a máis xente á túa tenda Shopify. Datos compilados por MineWhat atopou iso O 81% dos consumidores investiga un produto antes de facer unha compra. Se a túa tenda non aparece máis alta na clasificación, podes perder unha venda, aínda que os teus produtos sexan de máis calidade. SEO ten o poder de desviar os clientes con intención de compra ou de levalos.\nO que precisa a túa tenda Shopify\nTodas as tendas de Shopify precisan dunha boa base para o SEO. E todas as bases de SEO están construídas con boas palabras clave. Sen gran investigación de palabras clave, nunca estarás dirixido ao público axeitado e, cando non te dirixas ao público adecuado, as túas posibilidades de atraer a xente que é probable que o compre son escasas. Ademais, cando coñezas a túa investigación de palabras clave, poderás aplicar ese coñecemento a outras áreas do negocio, como a mercadotecnia de contido.\nComeza a investigación de palabras clave facendo unha lista de palabras clave que consideres relevantes para o negocio. Sexa específico aquí: se vende material de oficina, isto non significa que debería incluír palabras clave para os termos relacionados co material de oficina pertencentes a produtos que non vende. O feito de atraer xente interesada en material de oficina non significa que agradecerán ir a un sitio que non ten o produto que inicialmente buscaron en Google.\nUsar ferramentas de investigación de palabras clave para axudarche a obter información pertinente sobre as túas palabras clave potenciais. As ferramentas de investigación de palabras clave indican que palabras clave teñen moita demanda, que palabras clave teñen os datos de competencia, volume e custo por clic máis baixos. Tamén poderás saber que palabras clave están a empregar os teus competidores nas súas páxinas máis populares. A maioría das ferramentas de investigación de palabras clave ofrecen versións gratuítas e de pago, con todo, se só quere probar o seu funcionamento, pode usar o Planificador de ferramentas de palabras clave de Google.\nFai descricións de produtos intelixentes\nUnha vez que teña unha comprensión completa das palabras clave que precisa empregar, pode aplicalas ás descricións dos seus produtos. É importante que evites Keyword stuffing nas túas descricións. Google sabe cando o contido non é natural e é probable que che penalicen por facer ese movemento. Algúns produtos que vende poden parecer autoexplicativos; por exemplo, a tenda de material de oficina pode ter dificultades para describir elementos como grapadoras e papel. Afortunadamente, podes divertirte coas túas descricións para aderezar as cousas (e marcarte no proceso).\nThinkGeek fixo iso cun parágrafo longo descrición dunha simple lanterna LED que comeza coa liña: "¿Sabes que é un chollo nas lanternas normais? Só veñen en dúas cores: branco ou ese branco amarelado que nos lembra os dentes dun ávido bebedor de café. Que diversión ten ese tipo de lanterna? "\nFomenta as reseñas dos compradores\nCando invitas aos clientes a deixar comentarios, estás creando unha plataforma para axudarche a aumentar a túa clasificación. Un Enquisa ZenDesk descubriu que o 90% dos participantes están influídos por críticas en liña positivas. Outros estudos indicaron resultados similares: en promedio, a maioría da xente confía nos revisores en liña tanto como confía nas recomendacións de boca a boca. É importante que estas revisións non só sexan nas plataformas de revisión, senón tamén nas páxinas dos teus produtos. Hai varias formas de facelo convence aos clientes para que revisen o seu negocio; pese as súas opcións e descubra cal é o método máis adecuado para o seu negocio.\nObtendo axuda para SEO\nSe toda a conversa sobre SEO o abruma, considere traballar cunha empresa ou axencia de mercadotecnia para guialo na dirección correcta. Ter un experto ao seu lado permítelle aprender máis sobre as técnicas detrás do SEO, así como concentrarse máis no seu produto e ofrecer unha excelente experiencia de servizo ao cliente.\nSegundo SEOInc, un Empresa de consultoría SEO en San Diego, algunhas empresas preocúpanse por traballar cunha axencia por medo a renunciar ao control, pero este non é o caso, sempre que traballe cunha empresa de boa reputación.\nShopify converteuse nunha das mellores opcións para vender en liña. Debido á crecente importancia de levar aos clientes a sitios que funcionan con Shopify, Shopify SEO experimentou un rápido crecemento nos últimos anos e espérase que siga crecendo exponencialmente. SEOInc\nIncluso podes considerar traballar cun autónomo experimentado que teña habilidades demostrables en SEO e unha ampla carteira. Decida o que decida, teña en conta que o SEO é algo que hai que facer ben e, a non ser que poida dedicar o tempo para aprender as mellores tácticas e aplicalas con éxito, é mellor investir delegar esas habilidades noutra parte.\ntags: seo de comercio electrónicoinvestigación contrasinaloptimizar shopifySEOseoincfacer a comprashopify seothinkgeek\nIzotope RX: como eliminar o ruído de fondo das túas gravacións de voz\nZymplify: mercadotecnia como servizo para pequenas empresas\n24 de setembro de 2017 ás 1:17\nBonito sitio! Amando o teu contido!\n22 de novembro de 2017 ás 1:21\nencantoume esta guía. moitas grazas por compartilo


DOG Núm. 236 Luns, 23 de novembro de 2020 Páx. 46093\nVisto o texto do Convenio colectivo das empresas organizadoras do xogo do bingo (código 82000275011996), que se subscribiu con data do 17 de xaneiro de 2020 entre a representación empresarial de Abiga e de CIG e UGT-Galicia, en representación dos traballadores e traballadoras, e de conformidade co disposto no artigo 90, números 2 e 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,\nO convenio afecta todas as persoas traballadoras que prestan os seus servizos nas empresas a que fai referencia o artigo anterior e igualmente aquelas que, con posterioridade á entrada en vigor deste convenio, ingresen nelas. O convenio establece as bases para as relacións laborais entre empresas e persoas traballadoras afectadas por el, calquera que sexa a modalidade de contratación laboral.\nArtigo 3. Vinculación á totalidade\nAs condicións pactadas neste convenio forman un todo orgánico e indivisible e para os efectos da súa aplicación práctica serán consideradas no seu conxunto globalmente, polo que, no suposto de que a autoridade laboral competente, no exercicio das súas facultades, non homologase algunha das súas cláusulas, quedaría sen eficacia na súa totalidade e deberíase reconsiderar todo o seu contido.\nAs empresas afectadas por este convenio respectarán as condicións máis beneficiosas ou vantaxosas, concedidas ao seu persoal, antes ou despois da súa aprobación, e serán consideradas todas elas en cómputo anual e no seu conxunto, sen prexuízo do disposto no artigo 5.\nTodas as condicións pactadas neste convenio non compensarán nin absorberán aquelas melloras, de calquera índole, que voluntariamente tivesen establecidas as empresas ou as que no futuro se poidan establecer de carácter legal, voluntario ou obrigado.\nA duración deste convenio será de tres anos, contados desde o 1 de xaneiro de 2018 ata o 31 de decembro do ano 2020. Entrará en vigor o día do seu asinamento, aínda que os seus efectos económicos pactados terán efecto retroactivo ao 1 de xaneiro de 2018, nos termos previstos no artigo 52 deste convenio.\nA denuncia deste convenio efectuaraa de forma expresa calquera das partes, cunha antelación dun mes, polo menos, á finalización da súa vixencia.\nSe non media denuncia expresa das partes, o convenio prorrogarase tacitamente de ano en ano.\nEn todo caso, a denuncia deste convenio non significará ningunha modificación do texto articulado, que continuará vixente ata a súa substitución por outro novo nos termos que as partes establezan.\nDe mutuo acordo entre as partes, poderanse asinar acordos ou pactos entre as empresas e o seu persoal a través dos seus órganos de representación sindical; estes terán o carácter de complementarios deste convenio.\nOs conflitos que se orixinen por concorrencia de convenios resolveranse segundo o previsto no Estatuto dos traballadores para a resolución de conflitos de normas.\nAs empresas afectadas por este convenio cubrirán os postos de traballo dos seus centros de persoal conforme as normas vixentes en materia de contratación e afiliación ao réxime da Seguridade Social.\nEstas empresas terán que contar cun mínimo de persoal de carácter fixo, que será como mínimo do 60 % do cadro de persoal.\nNa sinatura dos contratos de traballo estará presente, cando menos, unha persoa representante legal do persoal, se a houber, á cal se lle entregará unha copia do contrato, sen prexuízo da copia correspondente á persoa traballadora.\nNas salas de nova apertura, a contratación será revisada pola comisión paritaria do convenio e a empresa deberá comunicar á citada comisión, cunha antelación mínima de oito días á data de apertura prevista, a lista de futuras persoas traballadoras con indicación dos postos que van desempeñar.\nDada a actual situación de desemprego existente, a partir da entrada en vigor deste convenio queda prohibida a contratación de persoal en réxime de pluriemprego. Exceptúase desta prohibición a persoa traballadora fixa de carácter descontinuo e a tempo parcial.\nOs novos postos de traballo, así como as vacantes que se produzan, cubriranse en igualdade de condicións de idoneidade, preferentemente mediante a contratación de profesionais de bingo en situación de desemprego, así como das persoas traballadoras que desempeñasen funcións na empresa de maneira temporal.\nNo caso de aumento do cadro de persoal, na vacante que se vaia cubrir, en igual categoría ou grupo profesional, o persoal contratado a tempo parcial terá preferencia sobre novas contratacións a tempo completo; exclúese neste caso o cargo de xefatura de sala.\nA empresa elaborará unha serie de probas de aptitude para a promoción a postos intermedios entre o persoal. A cualificación e revisión das probas serán a cargo da empresa, coa colaboración da representación do persoal. Non se poderá discriminar ningunha persoa por razón de afiliación sindical ou calquera causa. En igualdade de coñecementos e aptitude, terán preferencia as persoas con maior antigüidade. A notificación das promocións que se realizarán no seo da empresa publicarase no taboleiro de anuncios con 15 días de antelación á súa realización.\nNos contratos de interinidade, e para o caso de que a persoa traballadora substituída non se incorpore ao seu posto de traballo, a persoa interina, sempre que a substitución se fixese cando menos por 12 meses interrompidos, pasará a ocupar o posto de traballo que tiña a persoa traballadora obxecto de substitución.\nO contrato de traballo será subscrito entre a empresa e a persoa traballadora por escrito, con entrega a esta dun exemplar dentro dos 15 días seguintes á súa incorporación, de acordo con calquera dos modelos aprobados por disposición de carácter normativo.\nFarase constar en todos os contratos o contido xeral das condicións que se pacten e o grupo profesional e nivel retributivo en que se encadra a persoa traballadora e, en todo caso, o contido mínimo do contrato, é dicir, identificación completa das partes contratantes, a localización xeográfica e denominación, se é o caso, do centro de traballo a que se adscribe, o domicilio da sede social da empresa, a retribución total anual inicialmente pactada e a expresión e identificación do convenio colectivo.\nEntregarase unha copia básica dos contratos que se formalicen por escrito á representación do persoal.\nAs empresas notificarán á representación legal do persoal as prórrogas de todos os contratos de traballo, así como o remate destes, cunha antelación mínima de 5 días.\nCoa finalidade de fomentar a contratación indefinida e a creación de emprego estable no sector, adaptándose ás exixencias formativas e de control administrativo que o caracterizan, os asinantes comprométense a utilizar con carácter preferente as modalidades de contratación orientadas a dar continuidade aos cadros de persoal e acudirán á contratación de persoas traballadoras de empresas de traballo temporal naqueles casos excepcionais que non puidesen cubrirse por contratación directa das empresas asinantes.\nEsta limitación ten base na disposición adicional cuarta da Lei 14/1994, do 1 de xuño, e xustifícase por razóns de interese xeral, pois o sector do xogo do bingo caracterízase por unha forte intervención administrativa que exixe contar cun cadro de persoal estable e non suxeito á dualidade laboral, como garantía para ofrecer seguridade ás persoas participantes no xogo.\nDe acordo co establecido no artigo 9 do Convenio colectivo marco estatal para as empresas organizadoras do xogo do bingo, segundo o cal a clasificación profesional é materia reservada, este convenio remítese ao devandito texto en canto a esta materia.\nNeste sentido e para os efectos do disposto no artigo 22 do Estatuto dos traballadores, os grupos profesionais que a seguir se establecen agrupan unitariamente as aptitudes profesionais, titulacións e contido xeral da prestación e inclúen as funcións profesionais que se relacionan e cuxas tarefas, que definen o contido xeral da prestación, se encontran detalladas no artigo anterior.\nPor acordo entre a persoa traballadora e a empresa establecerase o contido da prestación laboral obxecto do contrato de traballo, así como a súa equiparación a un dos grupos profesionais previstos neste convenio. Do mesmo xeito, asignaráselle á persoa traballadora unha das categorías profesionais que se recollen neste convenio e que delimitan a prestación laboral.\nEstablécense tres grupos profesionais que engloban as funcións específicas do xogo do bingo.\nGrupo I de persoal técnico do xogo: que integra as funcións profesionais de xefatura de sala, xefatura de mesa, persoal de caixa e xefatura de área.\nGrupo II de persoal técnico de sala: integrado polas funcións profesionais de locutor/a, vendedor/a, admisión-control, operador/a de apostas deportivas e operador/a de máquinas especiais, crupier (croupier).\nGrupo III de servizos auxiliares: integrado polo resto de funcións non comprendidas entre as técnicas do bingo; realizan as funcións propias das súas especialidades sen que se lles poida exixir credencial de xogo ou permiso administrativo ningún (administración, aparcacoches, portaría, vixilancia, cafetaría, persoal de limpeza, etc.).\nPola súa vez, dentro do grupo profesional I de persoal técnico de xogo establécense dous niveis retributivos distintos, os niveis A e B; o nivel A corresponde á xefatura de sala e xefatura de área e o nivel B corresponde á xefatura de mesa e persoal de caixa.\nGrupo I. Persoal técnico de xogo.\nNivel A. Xefatura de sala.\nXefatura de área.\nNivel B. Xefatura de mesa.\nPersoal de caixa.\nGrupo II. Persoal técnico de sala.\nPersoal operador de apostas deportivas.\nPersoal operador de máquinas especiais.\nGrupo III. Servizos auxiliares.\nXefatura de sala: exercerá a dirección e o control xeral do funcionamento da sala, adoptará as decisións relativas á marcha das distintas operacións de acordo coas normas técnicas do bingo e adecuando o ritmo daquelas en consideración á afluencia de público, cartóns vendidos e maior ou menor contía dos premios, coidará do correcto funcionamento de todos os apartados, instalacións e servizos; exercerá a xerarquía sobre todo o persoal ao servizo da sala; será a persoa responsable do correcto mantemento da contabilidade específica do xogo, así como da tenza e custodia da propia sala, das autorizacións precisas para o seu funcionamento e da documentación relativa ao persoal. Así mesmo, a persoa que desempeña a xefatura de sala terá a representación da entidade titular da autorización ou, de ser o caso, da empresa de servizos que xestione o xogo, tanto fronte ás persoas xogadoras como ante a autoridade, a menos que a devandita representación estea atribuída a outra persoa e esta estea presente na sala.\nXefatura de mesa: terá a responsabilidade da comprobación das bólas e cartóns, levará a contabilidade dos cartóns vendidos para cada xogada ou sorteo; efectuará a determinación dos premios de liña ou bingo; comprobará os cartóns premiados –informará colectivamente de todo iso as persoas xogadoras–; será responsable da custodia do libro de actas de rexistro e levará o control das existencias de cartóns por partida. Contestará individualmente cantas peticións de información ou reclamacións formulen as persoas xogadoras e consignará todo iso, así como as incidencias que se produzan, na acta de cada sesión.\nPersoal de caixa: terá no seu poder os cartóns e entregarallos ordenadamente ao persoal vendedor, indicaralle á xefa ou ao xefe de mesa o número de cartóns vendidos, así como as cantidades que correspondan aos premios de liña e bingo; recadará o diñeiro obtido na venda de cartóns e preparará as cantidades correspondentes a cada premio para o seu aboamento.\nPersoal locutor-vendedor: realizará a venda directa dos cartóns e a recadación do seu importe, que entregará xunto cos cartóns sobrantes ao caixeiro ou á caixeira; retirará da mesa, antes de efectuar a venda dos novos cartóns, os utilizados polas persoas xogadoras na xogada anterior e repasará as series dentro da súa xornada laboral. Na súa quenda de persoa locutora porá en funcionamento a máquina cando se inicie a xogada, lerá en voz alta o número da bóla segundo a orde de saída; apagará a máquina ao finalizar o xogo e aboaralles ás persoas xogadoras os importes de liña e bingo, contando o seu importe no momento do aboamento, para facilitar o aboamento dos premios durante a venda de cartóns da seguinte partida e sempre que a organización do traballo o permita. Este labor poderá realizalo calquera persoa que desempeñe outra función profesional definida neste artigo. Cando realice o labor de locución non realizará a tarefa de venda de cartóns, aínda que poderá colaborar noutras tarefas dentro da sala.\nPersoal de admisión e control: encargarase de controlar a entrada das persoas xogadoras na sala de xogo, comprobando que o carné corresponde á persoa que o presenta, negaralles a entrada ás persoas que a teñan prohibida e daralle conta á xefatura de sala dos incidentes. Terá, así mesmo, como misión o mantemento do ficheiro de visitantes e a súa actualización.\nPersoal operador de apostas deportivas: encargarase de validar as apostas da clientela; porá en marcha ao comezo da sesión o terminal de apostas, así como as pantallas de información; manterá a información de apostas deportivas enviada pola persoa operadora á disposición da clientela –informará sobre as dúbidas que poidan presentarse–; exixirá o documento nacional de identidade antes de que realicen a aposta –comprobará tanto a maioría de idade como a non inclusión no Rexistro de Interdicións de Acceso ao Xogo–; cobrará o importe das apostas realizadas; aboará as que sexan premiadas, realizará os ingresos que considere necesarios da caixa forte ao terminal e do terminal á caixa forte –e informará o xefe ou xefa de sala– e, unha vez finalizada a sesión, entregará a caixa e pechará o terminal e o sistema de información.\nPolas características destas funcións e a responsabilidade deste posto, incluirase no grupo profesional de persoal técnico de sala.\nAsí mesmo, as partes acordan que é necesario realizar a avaliación de riscos inherentes ao posto de traballo. Por último, para os efectos de desenvolver correctamente as funcións desta nova categoría profesional, deberase fornecer unha formación adecuada e suficiente ao persoal encadrado na devandita categoría.\nPersoal operador de máquinas especiais: terá como función principal o control xeral do correcto funcionamento das máquinas recreativas ou de xogo especiais para salas de bingo, calquera que sexa a súa denominación e forma, instaladas no servizo de admisión, nas salas anexas ou complementarias ou na propia sala de xogo.\nSerán responsables do apagado e acendido das máquinas e, de ser o caso, dos terminais de xogo e servidores, sempre que lle coincida á persoa traballadora na súa quenda de traballo a apertura ou o peche da sala.\nInformará, por requirimento das persoas xogadoras, sobre o desenvolvemento dos distintos xogos, integrados nas máquinas ou terminais de xogo, así como do funcionamento das ditas máquinas e terminais. Comunicaralle á xefatura de sala, puntualmente, as incidencias do xogo que se produzan durante a sesión.\nFacilitaralles ás persoas xogadoras o cambio de moeda fraccionada que lle requiran. De ser o caso, efectuará as cargas de crédito nas tarxetas de pagamento destas, así como a liquidación do seu remanente, por petición da persoa xogadora.\nColaborará no correcto funcionamento dos aparellos, instalacións e servizos. En caso de necesidade ou avaría, avisará o servizo técnico ou de mantemento. Montará as cadeiras, mesas e demais elementos en perfecto estado, orde e aliñamento.\nPoderán prestar, de ser o caso, nos salóns de máquinas especiais, a entrega de bebidas, aperitivos, confeitaría e comida fría, xa preparada e dispoñible no propio salón, sen que procedan á súa elaboración, e non poderán substituír o servizo de hostalaría que ofrece a empresa á súa clientela. Estas tarefas poderanse ampliar ao resto de funcións profesionais de forma rotativa e equitativa, e sen que poidan ocasionar distorsión ningunha ás tarefas da función profesional a que está destinada a persoa traballadora nas súas tarefas habituais.\nXefatura de zona (área): ten a responsabilidade ante a dirección da organización e do control xeral do desenvolvemento das partidas que lle sexan asignadas, co fin de asegurar o máis alto nivel do seu cumprimento, das normas legais e regulamentarias, así como das de funcionamento interno da sala. Ten igualmente a responsabilidade da resolución das incidencias que no transcurso delas se produzan. Así mesmo, asume a responsabilidade da distribución e asignación do persoal ao seu cargo nas distintas mesas de xogo.\nCrupier (croupier): ten a responsabilidade ante a xefatura de área (zona, mesa) da realización e do control só ou en equipo de todas as operacións de preparación e desenvolvemento das partidas, que estas se inicien e finalicen de forma que se cumpran as normas ou manuais de xogo regulamentarios e de funcionamento interno das mesas de xogo. Asegurará o mellor trato á clientela, de eficiencia e seguridade.\nAs funcións da xefatura de zona (área) e crupier (croupier) desenvólvense naquelas salas de bingos en que se incorporan xogos xa non exclusivos de casinos.\nServizos auxiliares: estas tarefas (administración, aparcacoches, portarías, vixilancia e persoal de limpeza, etc.) non están comprendidas entre as técnicas do bingo e serán funcións propias das súas especialidades, sen que, á que as realice, lle sexa exixida credencial de xogo ou permiso gobernativo ningún.\nA definición de funcións que antecede ten por obxecto delimitar o contido da prestación laboral. Na asunción de responsabilidades observarase en cada momento o que sobre o particular determinen os regulamentos autonómicos do xogo do bingo ou, na súa falta, o regulamento de ámbito estatal; na falta de regulación expresa en ambos, observarase o aquí disposto.\nGrupo I de persoal técnico de xogo: 90 días naturais.\nGrupo II de persoal técnico de sala: 45 días naturais.\nSó se entenderá que a persoa traballadora está suxeita ao período de proba se así consta por escrito.\nSerá nulo o pacto que estableza un período de proba cando a persoa traballadora xa desempeñase as mesmas funcións con anterioridade na mesma empresa, baixo calquera modalidade de contratación.\nCando finalice o contrato de traballo a empresa estará obrigada a notificar o cesamento á persoa traballadora, por escrito, e con 15 días de antelación á data de finalización, nos contratos de duración igual ou superior o seis meses. Non obstante, a empresa poderá substituír este aviso previo por unha indemnización equivalente á cantidade correspondente aos días de aviso previo omitidos, calculada sobre os conceptos retributivos que tivese a persoa traballadora.\nA empresa entregaralle á persoa traballadora a correspondente liquidación de haberes cunha antelación de 5 días á data prevista da extinción.\nNas liquidacións farase constar que a persoa traballadora non perderá o dereito a percibir as cantidades que a empresa teña que aboar en concepto de revisións, atrasos ou calquera tipo de variación na retribución que corresponda ao tempo de prestación de servizos.\nAs persoas traballadoras que desexen cesar voluntariamente na empresa deberán comunicalo cunha antelación de 15 días á data de cesamento.\nArtigo 16. Distribución de xornada e descansos\nDurante a vixencia deste convenio establécese unha xornada de traballo efectiva semanal de 40 horas, e gozarase dun descanso semanal de dous días consecutivos, a non ser que a xornada semanal sexa inferior a 40 horas. En todo caso, aplicarase o previsto no artigo 37 do Estatuto dos traballadores. Non obstante, poderá pactarse entre empresas e traballadores/as calquera sistema de xornada e descansos que permita a lexislación vixente de acordo coa redución da xornada semanal ou compensación de descansos, ben sexan estes en cómputo mensual, trimestral ou anual.\nNo caso de se aplicar un sistema especial, confeccionarase, non máis tarde do 15 de decembro, un calendario de actividade anual en que se especifiquen as características do citado sistema, que deberá ser visado pola representación do persoal.\nAs partes asinantes recoñecen que as peculiaridades do sector poden demandar una flexibilidade na distribución horaria da xornada que, en caso de ser necesaria, sempre será voluntaria e se negociará no marco de cada sala coa representación legal das persoas traballadoras, quedando a salvo a facultade das persoas traballadoras de chegar a acordos individuais de forma voluntaria e se así conveñen ás partes, sempre dentro dos límites da normativa vixente.\nO período de vacacións anuais retribuídas será de 32 días naturais. As vacacións gozaranse ininterrompidamente, salvo pacto en contrario entre la empresa e o persoal. O desfrute das vacacións da parte proporcional que corresponda realizarase dentro do ano natural de que se trate, agás no caso das persoas traballadoras vinculadas por contrato temporal, que deberán gozar das vacacións antes do remate do contrato, agás pacto en contra. A empresa e a representación legal do persoal elaborarán, como moi tarde, durante o mes de decembro de cada ano, o cadro de vacacións do ano seguinte, que deberá exporse no taboleiro de anuncios. En todo caso, o cadro de vacacións deberá estar exposto con dous meses de antelación ao inicio do período de vacacións. Este cadro elaborarase por unha única vez e teranse en conta as preferencias marcadas pola lei, posteriormente será por rotación exacta. Os períodos de vacacións sinalados na asignación anual poderán permutarse entre traballadores en calquera momento anterior ao seu desfrute, logo de autorización da empresa.\nDurante o período de vacacións, a persoa traballadora percibirá todas as retribucións económicas que se establecen neste convenio.\nOs festivos non recuperables poranse de mutuo acordo entre as empresas e o seu persoal.\nAs festas aboables e non recuperables poderán, de común acordo entre empresas e o seu persoal, acumularse ás vacacións anuais, ou serán gozadas como descanso continuado en período distinto.\nNo suposto de que os festivos aboables non recuperables se gocen de forma continuada, a empresa respectará o descanso semanal, acumulando a este o número de festas.\nAs persoas traballadoras que estean en situación de incapacidade temporal, derivada de calquera causa, percibirán o 100 % das súas remuneracións desde o primeiro día, incluídos todos os conceptos económicos, tanto salariais como extrasalariais.\nAs empresas afectadas por este convenio contarán cunha póliza de seguros que lles garanta aos seus traballadores e ás súas traballadoras as seguintes indemnizacións:\nPor falecemento, calquera que sexa a causa: 25.000 euros para 2018, 2019 e 2020.\nPor invalidez permanente total, absoluta ou grande invalidez: 25.000 euros para 2018, 2019 e 2020. Será necesario para este suposto a declaración e cualificación administrativa correspondente.\nO persoal terá opción de aumentar, de acordo coa compañía aseguradora, o importe da póliza de seguros, e a persoa traballadora aboará a diferenza de custos resultante.\nNo caso de non ter contratada a devandita cobertura, será a empresa a responsable do pagamento das sumas antes indicadas.\nAs modificacións deste artigo entrarán en vigor a partir da data de publicación no DOG deste convenio colectivo.\nRecoñécese, de acordo co establecido no Estatuto dos traballadores, o dereito á excedencia voluntaria das persoas traballadoras afectadas por este convenio, por un período mínimo de catro meses e un máximo de 5 anos, sempre que leven máis dun ano ao servizo na empresa.\nA persoa excedente non poderá traballar noutra empresa da mesma actividade. Se infrinxe esta prohibición, será causa de resolución da súa relación laboral.\nEn situación de excedencia dunha persoa traballadora, xa sexa voluntaria ou forzosa, a persoa traballadora, cun mes de antelación á súa reincorporación, deberalle comunicar de maneira fidedigna á empresa a súa reincorporación.\nNo non establecido neste artigo observarase o disposto no Estatuto dos traballadores, na Lei de conciliación da vida familiar e laboral e demais normativa vixente.\nToda persoa traballadora afectada por este convenio terá dereito a permisos retribuídos polos días naturais que se establecen a continuación, sempre que avise coa posible antelación e se xustifiquen suficientemente.\nPor matrimonio ou parella de feito legalmente inscrita no correspondente rexistro público da persoa traballadora: 15 días.\nPor nacemento de fillos e fillas, adopción ou acollemento: 5 días.\nPor morte, enfermidade grave, hospitalización ou accidente de parentes ata o 2° grao de consanguinidade ou afinidade: 3 días, ampliable a 5 se a circunstancia acontece fóra da Comunidade Autónoma galega.\nPor matrimonio de pais e nais, irmáns, irmás, fillas e fillos: 1 día, ampliable a 3 se o acontecemento se produce fóra da Comunidade Autónoma galega.\nPola comuñón de fillos e fillas: 1 día.\nPor bautizo de fillos e fillas: 1 día.\nPor traslado do seu domicilio habitual dentro do concello: 1 día. Se o traslado se produce fóra do concello: 2 días.\nPolo tempo necesario para a asistencia a consulta médica da sanidade pública cando o horario de consulta coincida co horario de traballo. Para a sanidade privada, cun máximo de dúas consultas ao trimestre e que resulte incompatible co horario de traballo.\nPor divorcio ou separación da persoa traballadora: 2 días. Poderase gozar deles, á elección da persoa traballadora, no proceso do trámite da demanda ou no momento da sentenza.\nNo caso de matrimonio da persoa traballadora e sempre que esta teña 2 anos de antigüidade, terá dereito a percibir como premio de nupcialidade unha gratificación equivalente a 30 días de salario base e complemento ad personam (antigüidade consolidada).\nTodos estes dereitos son extensibles ás parellas de feito, legalmente inscritas no correspondente rexistro público.\nAdemais das licenzas legalmente establecidas, as persoas traballadoras poderán gozar dun permiso, sen dereito a retribución, de ata 15 días ao ano, que se poderá dividir en períodos mínimos de catro días e ligados ou vinculados a calquera das licenzas retribuídas.\nDe xeito adicional, as persoas traballadoras, cunha antigüidade mínima de dous anos, poderán gozar dun permiso non fraccionable sen soldo, dunha duración de entre 15 días e dous meses, sempre que o soliciten cunha antelación mínima de dous meses á data sinalada para o seu desfrute e sen que poida gozar deste permiso de xeito simultáneo máis de unha de cada 30 persoas traballadoras no cadro de persoal do centro de traballo e por ano natural.\nEn todo o non establecido neste artigo observarase o disposto no Estatuto dos traballadores e demais normativa laboral vixente.\nNos permisos regulados para as situacións de enfermidade ou hospitalización de familiares, a persoa traballadora poderá gozar deste permiso de xeito fraccionado ou continuado nun período máximo dos 15 días seguintes á data do feito causante.\nOs permisos recollidos neste artigo comezarán a gozarse no mesmo día en que tivese lugar o feito causante ou no primeiro día laborable para a persoa traballadora, en función de se a persoa traballadora aínda non tivese realizado o 50 % da xornada do día ou xa tivese realizado esta, respectivamente.\nA suspensión do contrato por maternidade será de acordo co establecido na Lei de conciliación da vida familiar e laboral e demais lexislación vixente. Durante o embarazo, o horario de traballo axustarase á petición da traballadora, entre as 8.00 horas e as 22.00 horas.\nAs traballadoras terán dereito a unha pausa dunha hora no seu traballo, que poderán dividir en dúas fraccións de media hora cando a destinen á lactación do seu fillo ou filla menor de 9 meses. Poderase substituír a pausa ou interrupción da xornada por unha redución da xornada normal de media hora que, á súa elección, poderá aplicar ao principio ou ao remate dela.\nEste permiso pode ser solicitado polo pai ou pola nai, aínda que a opción só pode ser exercida por un deles, no caso de que ambos traballen.\nVoluntariamente, a traballadora comunicaralle á empresa, cunha antelación mínima de 15 días antes da finalización do permiso de maternidade, a súa intención de gozar do permiso de lactación de forma continuada por 16 días laborables.\nCando as empresas fagan uso do dereito que lles concede o artigo 52.c) do Estatuto dos traballadores e de acordo co procedemento previsto no artigo 54 do mesmo texto legal, deberán entregar, ademais da comunicación prevista na norma e simultaneamente, unha memoria explicativa que faga referencia á causa da extinción, tanto ás persoas afectadas como á representación legal das persoas traballadoras.\nSen prexuízo da eficacia e executabilidade da extinción, de acordo co procedemento establecido na lei, a representación das persoas traballadoras emitirá informe motivado, nun prazo de catro días hábiles, sobre a decisión empresarial e a causa extintiva alegada.\nNaquelas empresas que non teñan representación legal do persoal, as persoas afectadas poderán facilitar copia da memoria explicativa e da comunicación á central sindical que consideren oportuno. A central sindical poderá, así mesmo, emitir informe motivado, nun prazo de catro días hábiles, sobre a decisión empresarial e a causa extintiva alegada.\nDos informes anteriores darase traslado á dirección da empresa para a súa unión ao expediente e entenderase que, transcorridos os prazos previstos para a súa emisión sen facela, se desiste de tal dereito.\nO procedemento previsto neste artigo non suspenderá, nin interromperá, os prazos previstos no artigo 53.1.c) do Estatuto dos traballadores.\nSerá causa suficiente para que as empresas afectadas por este convenio poidan resolver os contratos de traballo das persoas traballadoras o feito da revogación das autorizacións de que son titulares para o exercicio da actividade, sempre que esta revogación non teña a súa causa en expediente sancionador consonte a lexislación vixente en materia de xogo ou solicitude da propia empresa.\nSerá de aplicación integramente o disposto na sección segunda do Estatuto dos traballadores con respecto ás garantías por cambio de empresa derivado este de calquera causa.\nAs condicións económicas e de toda índole pactadas neste convenio convéñense expresamente entre as partes en razón, entre outras, da natureza parcialmente nocturna do traballo, tendo en conta o horario administrativo que é de aplicación á actividade e enténdense, polo tanto, englobados nas condicións económicas establecidas todos aqueles emolumentos e demais conceptos salariais e extrasalariais que, por razón da mencionada nocturnidade, poidan corresponder legalmente.\nAs empresas subministrarán, como mínimo, a todas as persoas traballadoras dous uniformes completos por temporada, dous para a temporada de verán e dous para a temporada de inverno. No caso de empresas que utilicen a mesma uniformidade durante todo o ano, subministraranse, como mínimo, tres uniformes ao ano. Así mesmo, subministrarán toda aquela roupa para a cal as empresas establezan condicións determinadas respecto do seu modelo ou cor. Co pagamento do complemento de vestiario a que se refire o artigo 50 quedan cubertas e compensadas, entre outras, as condicións de calzado, sexa de modelo ou cor, que as empresas establezan como uniformidade.\nSerá a persoa traballadora quen elixirá a preferencia de saia ou pantalón, e zapato alto ou baixo.\nAs empresas facilitarán a cea de xeito gratuíto ao seu persoal os días en que a xornada laboral exceda as sete horas, por calendario laboral. Como máximo serán dúas ceas á semana.\nA elección da empresa, poderase substituír a cea gratuíta por un complemento aos membros do cadro de persoal dun centro de traballo de setenta (70) euros mensuais, asumindo as traballadoras e traballadores do centro o custo da súa cea. No suposto de que, polas quendas existentes, a persoa traballadora tivese que realizar máis de 8 ceas mensuais no centro, terá dereito a percibir un complemento de 10 euros por cada cea adicional.\nO complemento por ceas non se devindicará durante os períodos de vacacións nin cando o traballador ou traballadora estea en situación de incapacidade temporal ou calquera outra situación de suspensión do contrato de traballo, e o complemento mensual aboarase de forma proporcional ao tempo efectivamente traballado.\nCalquera que sexa a opción adoptada pola empresa, os integrantes do cadro de persoal manterán o dereito ao descanso para a cea, sen que este descanso compute como tempo efectivo de traballo. En calquera caso, as persoas traballadoras manterán as condicións máis beneficiosas existentes en cada centro de traballo.\nAs empresas disporán dun control de rexistro de entradas e saídas do traballo, coa sinatura de cada persoa traballadora, salvo que o devandito control sexa efectuado por medios informáticos.\nArtigo 32. Dereitos sindicais da persoa traballadora\nTodas as persoas representantes legais do persoal terán dereito a:\n– Difundir publicacións e avisos de carácter sindical nos locais da empresa entre o persoal, fóra das horas de traballo.\n– Fixar todo tipo de comunicacións e anuncios de carácter sindical no taboleiro de anuncios e, para tal efecto, a empresa deberá facilitar e establecer a súa localización, dentro das súas instalacións.\n– Recadar as cotas sindicais das persoas afiliadas, así como calquera tipo de contribución con fins sindicais, fóra das horas de traballo.\nAs persoas traballadoras que sexan elixidas para desempeñar cargos sindicais de ámbito superior á empresa poderán solicitar excedencia sindical por un período máximo igual ao mandato sindical para o que estean designados. Será obrigatoria para a empresa a súa concesión e a correspondente reserva do posto de traballo, e deberá acreditar o sindicato a que representan de maneira fidedigna a circunstancia da elección da persoa traballadora e o tempo previsto inicialmente para o desempeño do mandato.\nEn todo caso, a devandita excedencia non poderá superar o prazo de 4 anos. En todo caso, deberá a persoa traballadora solicitar a súa reincorporación cun aviso previo mínimo dun mes.\nArtigo 33. Dereitos das persoas representantes legais do persoal\nAs persoas representantes legais do persoal, ademais das competencias establecidas no Estatuto dos traballadores, terán dereito a:\n– Convocaren asembleas do persoal logo de notificación á empresa, nos centros de traballo e fóra da xornada laboral.\n– Disporán dun saldo de 20 horas mensuais de permiso retribuído para atenderen asuntos de carácter laboral das súas persoas representadas, logo de notificación á empresa e posterior xustificación. As horas sindicais poderán acumularse por empresa.\n– Que se lle comunique ao resto de persoal o seu despedimento, no caso de se producir.\n– Serán informadas pola empresa, con carácter previo á súa execución, da reestruturación do cadro de persoal, dos peches temporais ou definitivos, da redución da xornada, así como sobre os plans de formación profesional da empresa, sobre a implantación ou revisión de sistemas de organización do traballo, valoración de postos de traballo e sistemas de incentivos.\n– Serán informadas sobre as sancións impostas por faltas moi graves, en especial nos supostos de despedimento, así como coñecer o índice de absentismo laboral e as súas causas.\n– Seren informados pola empresa sobre a evolución xeral do sector a que pertence esta, así como sobre o seu programa de evolución probable de emprego nela.\nAdemais, as delegadas e os delegados de persoal poderán exercer un labor de seguimento sobre incumprimento de normas vixentes en materia laboral e de seguridade social.\nNingunha persoa do comité de empresa ou persoa delegada de persoal poderá ser sancionada ou despedida sen causa xustificada durante o exercicio das súas funcións, nin dentro dos dous anos seguintes ao seu cesamento.\nSe o despedimento ou a sanción obedece a outras causas, deberase tramitar o correspondente expediente disciplinario contraditorio conforme prevé a lexislación vixente.\nTerán prioridade na empresa ou centro de traballo respecto do resto do persoal nos supostos de suspensión ou extinción por causas tecnolóxicas ou económicas.\nNon poderán ser discriminadas na súa promoción económica ou profesional por causa ou razón de desempeñar a súa representación.\nOs sindicatos que conten cun mínimo do 50 % de persoas afiliadas na empresa, e sempre que esta teña máis de 20 persoas traballadoras, poderán constituír seccións sindicais das persoas afiliadas ante a dirección da empresa. As seccións sindicais terán unha delegada ou delegado sindical, que gozará dos dereitos e garantías fixados para as persoas delegadas de persoal, con excepción do referente á reserva de horas sindicais.\nTodas as persoas traballadoras afectadas por este convenio que desempeñen cargos sindicais de carácter provincial terán recoñecidos todos os dereitos que lles recoñece a Lei orgánica de liberdade sindical (LOLS).\nPara os efectos deste artigo, o número de persoas traballadoras afiliadas deberá ser acreditado mediante certificación emitida con ese fin pola secretaría xeral da entidade sindical de que se trate.\nCo fin de facilitar o labor de cobramento de cotas sindicais, as empresas comprométense a descontalas directamente en nómina ás persoas traballadoras que o soliciten por escrito.\n– Interpretación da totalidade das cláusulas deste convenio.\n– Mediación, arbitraxe e conciliación; en caso de conflitos entre empresas e o persoal, no suposto de conflito colectivo, por instancia dun dos seus órganos poderase solicitar a inmediata reunión desta comisión para os efectos de interpor a súa mediación, interpretar o acordado e ofrecer a súa arbitraxe.\n– De non se alcanzar acordo na comisión paritaria, as partes afectadas poderán recorrer ao sometemento da discrepancia aos medios de solución extraxudicial de conflitos recollido no AGA nos termos previstos nel.\n– No caso de inaplicación do disposto neste convenio, nas condicións previstas no artigo 82.3 do ET, seguirase o procedemento establecido no artigo 62 deste convenio.\nAs partes poderán estar asistidas por persoas asesoras, que terán voz, pero non voto.\nOs acordos da comisión paritaria requirirán, en calquera caso, ser adoptados por maioría simple de votos de cada unha das partes, e queda validamente constituída a devandita comisión cando sexa convocada por calquera das partes, logo de notificación fidedigna, con polo menos 72 horas de antelación.\nToda persoa traballadora poderá dar conta por escrito, directamente ou través das persoas representantes á dirección da empresa, de cantos actos supoñan abuso de autoridade dos seus compañeiros ou das súas compañeiras de traballo. Recibido o escrito, a dirección abrirá o oportuno expediente no prazo máximo de 10 días.\nNo caso contrario, a representación legal do persoal ou a propia persoa interesada poderán formular as oportunas denuncias ante a delegación de Traballo ou organismo competente.\nArtigo 41. Procedemento contra o acoso sexual e laboral\nMedidas específicas para previr o acoso sexual e o acoso por razón de sexo no traballo e protocolo de actuación no ámbito das empresas de bingo.\n1. Introdución. As empresas deberán promover condicións de traballo que eviten o acoso sexual e o acoso por razón de sexo e arbitrar procedementos específicos para a súa prevención e para dar canle ás denuncias ou reclamacións que poida formular quen fose obxecto deste.\nCon esta finalidade poderanse establecer medidas que deberán negociarse coa representación laboral unitaria e, de ser o caso, coa representación sindical, tales como a elaboración e difusión de códigos de boas prácticas, a realización de campañas informativas ou accións de formación.\nTanto a representación unitaria como a sindical deberán contribuír a previr o acoso sexual e o acoso por razón de sexo no traballo mediante a sensibilización das persoas traballadoras fronte a este, e informarán a dirección da empresa das condutas ou comportamentos sobre as que tivesen coñecemento e que puidesen propicialo.\n2. Definición. O artigo 7 da Lei orgánica 3/2007, do 22 de marzo, para a igualdade efectiva de mulleres e homes, define o acoso sexual como calquera comportamento, verbal ou físico, de natureza sexual que teña o propósito ou produza o efecto de atentar contra a dignidade dunha persoa, en particular cando se crea un contorno intimidatorio, degradante ou ofensivo e o acoso por razón de sexo como calquera comportamento realizado en función do sexo dunha persoa, co propósito ou o efecto de atentar contra a súa dignidade e de crear unha contorno intimidatorio, degradante ou ofensivo.\n3. Adopción dun código de conduta. Sen prexuízo do disposto neste artigo, como medida preventiva nas situacións de acoso sexual e acoso por razón de sexo proponse a adopción polas empresas de bingo, coas adaptacións oportunas, do «Código de conduta sobre as medidas para combater o acoso sexual» elaborado pola Comisión das Comunidades Europeas, en cumprimento da Recomendación da devandita Comisión 1992/131/CEE, do 27 de novembro, relativa á protección da dignidade da muller e do home no traballo, e que figura como anexo III deste capítulo.\nO obxecto do código de conduta, que deberá difundirse no seo das empresas, é proporcionar a estas e ao seu persoal unha orientación práctica sobre a protección da muller e do home no traballo, e establecer recomendacións e procedementos claros e precisos para evitar o acoso sexual e acoso por razón de sexo.\n4. Protocolo de actuación das empresas de bingo nos casos de acoso sexual e acoso por razón de sexo.\nOs principios en que o protocolo de actuación se basea son a eficacia e efectividade dos procedementos, así como a celeridade e a confidencialidade dos trámites.\na) Procedemento informal. En atención a que na maioría dos casos o que se pretende simplemente é que a conduta indesexada cese, en primeiro lugar, e como trámite extraoficial, avaliarase a posibilidade de seguir un procedemento informal, en virtude do cal a propia persoa interesada explique claramente á persoa que mostra o comportamento indesexado, que esta conduta non é ben recibida, que é ofensiva ou incómoda, e que interfire no seu traballo, co fin de que cese nesta. O devandito trámite extraoficial poderá ser levado a cabo, se a persoa interesada así o decide e, á súa elección, por un representante dos/das traballadores/as na empresa, tanto do órgano unitario como, de ser o caso, do sindical, polo superior inmediato, ou por un responsable do departamento de persoal da empresa.\nEste procedemento podería ser adecuado para os supostos de acoso laboral non directo senón ambiental, nos cales o que se ve afectado é o contorno laboral, creándose un ambiente de traballo ofensivo, humillante, intimidatorio ou hostil.\nb) Procedemento formal. Nos supostos nos que, por tratarse dun acoso directo, polas circunstancias do caso, ou por tentarse sen éxito o procedemento informal, este non resulte adecuado, iniciarase un procedemento formal.\n1. O procedemento formal iniciarase coa presentación dun escrito, en que figurará a listaxe de incidentes, o máis detallada posible, elaborada pola persoa interesada que sexa obxecto de acoso sexual. A persoa a quen irá dirixido o escrito será, a elección da persoa interesada, un responsable do departamento de persoal, ou unha persoa da dirección da empresa. Así mesmo, se así o decide o traballador ou traballadora, unha copia deste será trasladada á representación unitaria e sindical na empresa.\n2. A presentación do escrito dará lugar á inmediata apertura dun expediente informativo, encamiñado á investigación dos feitos, dándose trámite de audiencia a todos os intervenientes, incluídas as representacións unitarias e, de ser o caso, sindical se non se opuxese a persoa interesada, e practicándose cantas dilixencias se consideren necesarias co fin de dilucidar a veracidade dos feitos acaecidos.\n3. Durante a tramitación de tales actuacións posibilitarase aos implicados, se estes así o desexan, o cambio no posto de traballo, sempre que iso sexa posible, ata que se adopte unha decisión respecto diso.\n4. A intervención de todos os actuantes, incluídos as posibles testemuñas e, de ser o caso, os representantes unitarios ou sindicais do persoal deberá observar o carácter confidencial das actuacións, por afectar directamente a intimidade, dignidade e honorabilidade das persoas. Observarase o debido respecto tanto á persoa que presentou a denuncia como á persoa obxecto desta.\n5. A constatación da existencia de acoso sexual ou por razón de sexo dará lugar á imposición das sancións previstas no capítulo VII do Convenio marco estatal para as empresas organizadoras de xogo do bingo.\n6. Cando a constatación dos feitos non sexa posible e non se adopten, por tanto, medidas disciplinarias, en ningún caso se represaliará o denunciante, antes ao contrario, supervisarase con especial atención a situación para asegurar que o acoso non se produce. Así mesmo, e sempre que iso sexa posible, procurarase unha organización do traballo que impida o contacto continuo das persoas afectadas.\nCon todo, se a conduta de acoso sexual ou acoso por razón de sexo supón ou implica pola súa evidencia, notoriedade ou gravidade, un ataque directo ou inmediato á dignidade da muller ou do home, a empresa adoptará as medidas disciplinarias que puidese considerar oportunas, sen necesidade de acudir ao presente procedemento.\nArtigo 42. Estrutura salarial\nDurante a vixencia deste convenio, a retribución do persoal por xornada laboral de traballo estará constituída polos seguintes conceptos:\nQuebrantamento de moeda.\nTodos os conceptos salariais e extrasalariais, en caso de persoal a tempo parcial, fixos/as descontinuos/as ou en caso de desempeño transitorio de funcións, serán aboados na parte proporcional que corresponda a cada caso; enténdese que as contías previstas corresponden coa xornada normal de traballo pactada neste convenio.\nArtigo 43. Salario base\nPersoal técnico de xogo\nArtigo 44. Complemento ad personam\nAs persoas traballadoras que, en 31 de decembro de 2001, viñesen percibindo o complemento ad personam seguirano percibindo. Este complemento é de natureza salarial e de carácter non absorbible, nin compensable. Para os anos 2018, 2019 e 2020 aplicarase o establecido no artigo 53.\nArtigo 45. Complemento de actividade por dereitos adquiridos\nEste complemento percibirano aquelas persoas traballadoras que, en 31 de decembro de 2001, o viñesen percibindo, e non será compensable nin absorbible. Para os anos 2018, 2019 e 2020 aplicarase o establecido no artigo 53.\nArtigo 46. Complemento de prolongación de xornada\nCo fin de compensar economicamente aquelas persoas traballadoras que, por necesidades reais das salas, teñan que realizar traballo fóra de horas normais, tales como peche de caixa, recollida da sala, revisión de cartóns, etc., as empresas aboarán un complemento de prolongación de xornada mensual, durante 11 meses ao ano, dos seguintes importes:\nPersoal técnico de sala\nSempre que se perciba este complemento, o tempo dedicado á realización dos devanditos traballos non terá a consideración de horas extraordinarias. O tempo máximo por este concepto non poderá superar os 15 minutos por xornada laboral, e non poderá dedicarse este tempo, en ningún momento, á atención de clientes.\nArtigo 47. Gratificacións extraordinarias\nTodas as persoas traballadoras percibirán tres gratificacións extraordinarias: a de xuño, a de decembro e a de vacacións.\nA de vacacións: coincidindo coa data de pagamento das pagas extraordinarias de xuño e decembro, aboarase a parte proporcional devindicada.\nNo caso da paga de vacacións, as empresas incluídas no ámbito de aplicación do presente convenio poderán, logo de acordo coa representación legal dos traballadores, modificar a data ou o sistema de pagamento previstos neste artigo.\nAs gratificacións extraordinarias aboaranse a razón do salario base, complemento de actividade por dereitos adquiridos e complemento ad personam.\nArtigo 48. Gratificación extraordinaria especial\nO persoal cunha antigüidade de, polo menos, 10 anos na empresa percibirá, en concepto de gratificación extraordinaria especial, as seguintes contías:\n– Ao facer 60 anos de idade: o importe equivalente a 3 meses de salario real.\n– Ao facer 61 anos de idade: o importe equivalente a 2 meses de salario real.\n– Ao facer 62 anos de idade: o importe equivalente a 1 mes de salario real.\n– Ao facer 63 anos de idade: o importe equivalente a 1 mes de salario real.\n– Ao facer 64 anos de idade: o importe equivalente a 1 mes de salario real.\n– Ao facer 65 anos de idade: o importe equivalente a 1 mes de salario real.\nEstas gratificacións faranse efectivas dentro dos 30 días seguintes a cumprir as idades naturais a que fai referencia este artigo.\nArtigo 49. Quebrantamento de moeda\nAs empresas aboaranlles ás persoas traballadoras que desempeñen funcións de xefaturas de mesa, persoal de caixa, persoal locutor-vendedor e aqueloutros/as que realicen operacións con diñeiro (cobramentos, pagamentos, cambios, etc.) un complemento de quebrantamento de moeda mensual durante 11 meses ao ano, co importe seguinte:\nEste complemento cobrarano proporcionalmente aos días traballados aquelas persoas traballadoras que realicen funcións de cambio de moeda nas máquinas recreativas e de azar instaladas nas salas de bingo.\nArtigo 50. Complemento de transporte\nComo compensación de gastos de desprazamento e medios de transporte dentro da localidade, así como desde o domicilio ao centro de traballo e regreso, establécese un complemento de distancia e transporte nas seguintes contías, durante 12 meses ao ano e para todas as categorías:\nArtigo 51. Complemento de vestiario\nAs empresas aboaranlle ao persoal un complemento de vestiario mensual durante 12 meses ao ano, co importe seguinte:\nComplemento de vestiario\nArtigo 52. Horas extraordinarias\n6. A realización das horas extraordinarias rexistrarase día a día e totalizarase mensualmente. Entregaráselle copia do resumo mensual ao comité de empresa ou delegado/a de persoal e á persoa traballadora afectada.\nArtigo 53. Suba salarial\nO incremento que se vai aplicar durante a vixencia deste convenio será un incremento salarial dun 1,75 % lineal para cada uno dos anos de vixencia do convenio, 2018, 2019 e 2020.\nOs atrasos polo incremento salarial devindicados no momento de asinar este convenio aboaranse xunto coa nómina do mes de outubro de 2019.\nNo suposto de que, durante a vixencia deste convenio, tivese lugar unha revisión das taxas fiscais actualmente vixentes para o xogo do bingo tradicional nos termos que se reflicten neste artigo, as persoas traballadoras incluídas no ámbito de aplicación deste convenio percibirán unha cuarta paga cos seguintes importes e condicións:\nBaixada de taxas ao 40 %: 500 euros.\nBaixada de taxas entre o 39 % e o 35 %: 650 euros.\nBaixada de taxas inferior ao 34 %: 850 euros.\nA paga por redución de taxas correspondente ao ano 2018 aboarase de xeito íntegro se a redución ten lugar antes do 30.9.2019, e pagarase nun prazo de 3 meses desde o momento en que sexa efectiva.\nSe a baixada de taxas ten lugar con posterioridade ao 30.9.2019 e durante a vixencia deste convenio, aboarase de xeito proporcional desde o momento en que se acade a redución.\nO importe da paga vixente en 31.12.2020 manterase na súa integridade durante o ano 2021, unha vez rematada a vixencia do convenio.\nDespois do 31.12.2021 as persoas traballadoras afectadas por este convenio consolidarán o dereito a percibir una paga extra no 40 % do importe devindicado segundo este artigo en función da baixada de taxas conseguida.\nNo suposto de que teña lugar calquera redución de taxas prevista neste artigo, e desde a vixencia desta e durante o tempo que reste de vixencia do convenio, as partes pactan un mantemento do persoal afectado polo convenio na porcentaxe do 80 %, tomando como referencia o volume de emprego vixente no momento do asinamento do convenio correspondente a cada grupo empresarial no ámbito de Galicia, coas seguintes exclusións: despedimentos declarados procedentes, xubilacións, baixas voluntarias, acordos entre as partes e causas de forza maior ou desastres naturais.\nArtigo 54. Novas aperturas e cambios de categorías de salas\nAs salas de nova apertura fixarán a estrutura salarial que afecta o seu persoal, en función da categoría administrativa outorgada a ela, desde o primeiro día do seu funcionamento.\nArtigo 55. Horarios máximos de apertura e peche\nO horario máximo de peche será o reflectido a continuación; non obstante, e con autorización expresa da autoridade competente e logo de acordo de todos os do mesmo concello, estes horarios poderán ser ampliados, pero nunca por período superior a un mes.\nArtigo 56. Mobilidade funcional\nArtigo 57. Mobilidade xeográfica\nSegundo o disposto no artigo 29 do Convenio marco estatal para as empresas organizadoras do xogo do bingo.\nArtigo 58. Saúde laboral\nTodas as empresas afectadas por este convenio, de conformidade co artigo 2.2 da Lei 31/1995, do 8 de novembro, se comprometen ao desenvolvemento e cumprimento da normativa vixente no relativo á seguridade e saúde laboral.\nArtigo 59. Xubilación parcial\nHaberá que aterse ao disposto no artigo 12.6 do Estatuto dos traballadores, así como ao artigo 166 da Lei xeral da seguridade social, e aos artigos 9 a 18 do Real decreto 1131/2002, así como a demais normativa vixente.\nA persoa traballadora que pretenda acollerse á xubilación parcial deberallo comunicar á empresa cunha antelación mínima de tres meses á data prevista para a xubilación parcial.\nA porcentaxe da xornada que corresponde de traballo efectivo da persoa traballadora xubilada parcialmente acumularase anualmente e a xornada completa.\nArtigo 60. Xubilación anticipada\nAs persoas traballadoras poderanse acoller á xubilación anticipada nos termos previstos no artigo 161.bis.1, bis.2, disposición transitoria terceira da Lei xeral da seguridade social, na disposición adicional décimo oitava da Lei 27/2011 e no Real decreto 1132/2002.\nArtigo 61. Xubilación forzosa\nComo política de fomento do emprego, establécese a xubilación forzosa aos 65 anos de idade, sempre que a persoa traballadora teña cuberto o período mínimo legal de cotización para ter dereito a unha pensión pública.\nArtigo 62. Capacidade diminuída\nTodas as persoas traballadoras que, por accidente de traballo, enfermidade profesional ou común de longa duración, vexan reducidas as súas facultades físicas e/ou intelectuais terán preferencia para ocupar un posto de traballo vacante, sempre que teñan aptitude ou idoneidade para o novo posto.\nArtigo 63. Cláusula de desvinculación\nPara as empresas que pretenden acollerse á cláusula regulada neste artigo, establécense os seguintes mecanismos:\n2. Negociación coa representación legal do persoal ou, de ser o caso, comisión negociadora mencionada neste artigo.\n3. Mecanismos do AGA.\nAcreditación por medio da contabilidade da concorrencia de causas económicas cando dos resultados da empresa se desprenda unha situación económica negativa, en casos tales como a existencia de perdas actuais ou previstas, ou a diminución persistente do seu nivel de ingresos ordinarios ou vendas. En todo caso, entenderase que a diminución é persistente se durante dous trimestres consecutivos o nivel de ingresos ordinarios ou vendas de cada trimestre é inferior ao rexistrado no mesmo trimestre do ano anterior. Enténdese que concorren causas técnicas cando se produzan cambios, entre outros, no ámbito dos medios ou instrumentos de produción; causas organizativas cando se produzan cambios, entre outros, no ámbito dos sistemas e métodos de traballo do persoal ou no modo de organizar a produción, e causas produtivas cando se produzan cambios, entre outros, na demanda dos produtos ou servizos que a empresa pretende colocar no mercado.\n– Plan de viabilidade para o período en que se pretende a aplicación da devandita cláusula de exención e a xustificación económica e a repercusión real na mellora global da empresa.\nAs empresas pertencentes a este sector, despois do acordo coa representación legal do persoal, podarán proceder á inaplicación das condicións salariais neste convenio colectivo cando concorran as circunstancias previstas no artigo 82.3 do ET.\nA inaplicación das condicións de traballo poderase producir por acordo entre a empresa e a representación legal do persoal lexitimado para negociar un convenio colectivo, conforme o previsto no artigo 87.1 do ET, logo de desenvolvemento dun período de consultas non superior a 15 días, que versará sobre as causas motivadoras da decisión empresarial e a posibilidade de evitar ou reducir os seus efectos, así como sobre as medidas necesarias para atenuar as consecuencias da aplicación da medida.\nDurante o período de consultas, as partes deberán negociar de boa fe con vistas á consecución dun acordo. Este acordo requirirá a conformidade da maioría dos membros do comité ou comités de empresa e das persoas delegadas de persoal ou, de ser o caso, das representacións sindicais que no seu conxunto representen a maioría daqueles.\nNos supostos de ausencia de representación legal do persoal nas empresas, o persoal poderá atribuír a representación a unha comisión de tres membros integrada por persoal da propia empresa elixida democraticamente ou aos sindicatos máis representativos do sector que estivesen lexitimados para formaren parte da comisión negociadora do convenio colectivo de aplicación a ela.\nCando o período de consultas finalice con acordo, presumirase que concorren as causas xustificativas aludidas, e só poderá ser impugnado ante a xurisdición competente pola existencia de fraude, dolo, coacción ou abuso de dereito na súa conclusión. O acordo deberá ser notificado á comisión paritaria do convenio colectivo e á autoridade laboral.\nNo caso de falta de acordo no período de consultas, calquera das partes afectadas poderá someter a discrepancia á comisión paritaria, que disporá dun prazo máximo de sete días para se pronunciar. No caso de persistir a controversia, as partes deberán sometela ao proceso de mediación e, de ser o caso, de arbitraxe voluntaria previstos no AGA (Acordo interprofesional galego sobre procedementos extraxudiciais de solución de conflitos de traballo).\nArtigo 64. Solución de conflitos


A Fundación Uxío Novoneyra recibe un arquivo sonoro con 8 poemas recitados polo poeta do Courel - Uxío Novoneyra\nA Fundación Uxío Novoneyra recibe un arquivo sonoro con 8 poemas recitados polo poeta do Courel\nAs gravacións, que foron realizadas polos irmáns Rafael, Hilario e Jose González nun recital privado, constituíron un ben prezado da familia durante 50 anos\nA doazón foi realizada polos irmáns Rafael, Hilario e Jose González no marco da Semana Europea dos Xeoparques\nA cinta contén, entre outros, os poemas “Vietnam Canto” e “Letanía de Galicia” recitados por Novoneyra nun evento privado\nA Casa-Museo de Uxío Novoneyra acolleu o pasado sábado 5 de xuño o acto de entrega dunha cinta con oito poemas recitados por Novoneyra no verán de 1970. As gravacións, que foron realizadas polos irmáns Rafael, Hilario e Jose González nun recital privado, constituíron un ben prezado da familia durante 50 anos e acollen poemas como “Vietnam Canto” ou “Letanía de Galicia”. A presidenta da Fundación e viúva do poeta, Elba Rey, e a súa filla, Branca Novoneyra, recibiron a cinta da man de Rafael González, que interveu no nome dos seus irmáns.\nElba Rey Martínez consulta documentación sobre o poeta\nCon esta nova incorporación, a Fundación Uxío Novoneyra amplía o seu fondo documental diverso e constituído polo arquivo da familia Novo e Neira e o do propio poeta. Nestes fondos poden atoparse documentos únicos do poeta do Courel, así como de María Mariño e Carlos Oroza ou múltiples coleccións fotográficas.\nA doazón deste patrimonio sonoro estivo encadrada no peche da Semana Europea dos Xeoparques, onde o Xeoparque do Courel (Courel Mountains UNESCO Global Geopark) quixo establecer fíos entre o patrimonio natural e xeolóxico e mais o patrimonio inmaterial e cultural. A Semana Europea acolleu unha intensa programación de roteiros, conferencias e eventos de tipo cultural que pechou na fin de semana do 5 de xuño.


Réxime de permisos laborais para as eleccións do 26 de xuño | ASETEM, Asociación Empresarios Terra de Melide\nRéxime de permisos laborais para as eleccións do 26 de xuño\nORDE Do 27 de maio de 2016, publicada no DOG el 8 de xuño de 2016, polo que se regula o exercicio do dereito ao voto das persoas traballadoras por conta allea nas eleccións xerais ao Congreso e ao Senado convocadas para o día 26 de xuño de 2016.\n2.1. Con traballadores/as votantes: afecta só a aquelas nas que se traballe o próximo domingo 26 de xuño, de la seguinte maneira:\na) Cando a xornada de traballo non coincida co horario de apertura dos colexios electorais ou exista unha coincidencia inferior a 2 horas: non hai que dar permiso.\nb) Se esa coincidencia é de máis de 2 horas e menos de 4: o permiso ha de ser de 2 horas.\nc) Se a coincidencia é de máis de 4 horas e menos de 6: o permiso ha de ser de 3 horas.\nd) Se a coincidencia é de 6 ou máis horas: o permiso é de 4 horas.\ne) En todos os supostos anteriores, cando, por tratarse de traballadores/as contratados a tempo parcial realicen una xornada inferior á habitual, a duración do permiso antes sinalado reducirase en proporción á relación entre a xornada de traballo que desenvolvan e a xornada habitual das persoas contratadas a tempo completo.\nf) Todos os permisos son retribuídos.\ng) A determinación concreta do momento de utilización das horas de permiso para a votación é facultade das empresas conforme á organización do traballo.\nh) Estas teñen dereito a solicitarlle aos traballadores/as o xustificante de ter votado expedido pola mesa electoral.\n2.2. Con traballadores/as membros das mesas electorais e interventores dos partidos políticos: pode afectar a calquera empresa, do seguinte xeito:\na) Se o 26 de xuño non fora o día de descanso semanal: o permiso será a xornada completa dese día máis 5 horas da xornada laboral do día seguinte (27 de xuño).\nb) Se el 26 de xuño fora o día de descanso semanal: terán dereito ao permiso das 5 primeiras horas da xornada laboral do día seguinte (27 de xuño).\nc) Se algún dos traballadores/as aos que se refiren os apartados anteriores tivese que traballar na quenda de noite da data inmediatamente anterior ao día da votación, a empresa cambiaralle a quenda para que poida descansar esa noite.\n2.3. Permisos para os traballadores/as que sexan apoderados/as:\na) Permiso de toda a xornada del 26 de xuño se ese día non gozan do seu descanso semanal.\nb) Non teñen dereito ao permiso de 5 horas da xornada laboral do día seguinte.\nPermiso para votar por correo\nNo suposto de traballadores/as que teñan previsto que na data da votación no vaian estar na localidade onde lle corresponda exercer o seu dereito ao voto ou que non poidan exercelo no día das eleccións, disporán, no seu horario laboral, de ata 4 horas libres, do mesmo xeito que se establece no punto 2.1


Presentación do Sistema Participativo de Garantía "A Gavela" | Arbore - Alimentos Ecoloxicos en Vigo, Galicia\nPresentación do Sistema Participativo de Garantía "A Gavela"\nVen, 04/03/2016 - 01:48 in\nO Sistema Participativo de Garantía “A Gavela” nace como unha alternativa construída en colectivo. O obxectivo é procurar un selo que identifique os produtos que consumimos na nosa alimentación. Neste caso é a comunidade implicada en todo proceso: persoas produtoras, consumidoras e pequenos comercios, a que se organiza participando conxuntamente na selección dos criterios que definirán o propio selo, nos cales se terán en conta aspectos como a proximidade, o coidado e respecto á terra ou a dignidade das persoas e dos a animais; ao mesmo tempo é a comunidade quen se supervisa a si mesma para verificar o cumprimento destes criterios, dando así un paso máis cara a súa soberanía alimentaria.\nA presentación da proposta da Gavela faráse o vindeiro 10 de Marzo no local da Cooperativa Árbore.


Os vehículos de Volkswagen moveranse coma este - RayHaber\ncasaTURQUÍARexión de Anatolia Central26 EskisehirOs coches de Volkswagen moveranse así\n09 / 10 / 2019 Levent Elmastaş 26 Eskisehir, Rexión de Anatolia Central, ferroviaria, Vehículos ferroviarios, XERAL, Headline, TURQUÍA, vagóns 0\nOs vehículos de Volkswagen serán transportados así\nse espera Turquía locomotora e Motor industria como (TULOMSAS), o xigante alemán coches Volkswagen a ser producido na nova planta especificada sendo establecida en Turquía para realizar "vagón de dous pisos" imaxes de prototipo, por primeira vez en HaberTürk ... Aquí en Turquía, TULOMSAS ' imaxes de vagóns de dous pisos desenvolvidos por enxeñeiros, técnicos e traballadores turcos nas instalacións de Eskişehir.\nPara a noticia de Olcay Aydilek de Habertürk prema\nOMSAN Carry Rails 25 / 12 / 2013 OMSAN Transports Cars by Rail: OMSAN encargou a transporte de vagóns de transporte automático nos transportes de automóbiles en Romanía. empresa de loxística automotiva líder de Turquía OMSAN, engadiu un novo para as súas prácticas amigas do ambiente e competitivos. OMSAN, que se fixo famosa pola súa elevada conciencia ambiental e as súas prácticas competitivas, encomendou o uso dos seus vagóns de transporte automóbil nos transportes de automóbiles entre os portos de Piteşti e Constanza en Romanía. Os vagóns tamén serán o alicerce ferroviario do tráfico multimodal de transporte automobilístico entre Piteşti / Romanía e Orhanlı / Estambul. Kürşad ÜNLÜ, director de transporte de vehículos de OMSAN, afirmou que seguirán ofrecendo solucións loxísticas que crean valor para o medio ambiente e os seus clientes.\nOs coches máis luxosos e raros do mundo reúnense en Quail 21 / 08 / 2019 O Quail, 17, mostrouse como un dos máis prestixiosos eventos de deportes a motor do mundo. veces por The Peninsula Hotels. James Masden, Mark Webber, Hannah Bronfman e Brendan Fallis asistiron ao evento, que contou coas coleccións máis exclusivas e raras de todo o mundo. Por Península 17. veces celebrada no evento Quail en Carmel Valley, California. Entre os afeccionados aos deportes do automóbil e o automóbil en todo o mundo, o evento presenta as pezas máis raras e clásicos inesquecibles.\nO pasaxeiro 419 transportarase nun pase en Ankara-Istanbul YHT 27 / 07 / 2014 liña Ankara-Istambul de pasaxeiros YHT 419 será transportado dunha soa vez: vai levar tres horas entre Ankara-Istambul liña de tren de alta velocidade que poden ser movidos minutos 40 419 en pasaxeiros de cada vez. Seis vagonluk en tarifas de tren será de catro categorías diferentes. Ankara-Estambul será reducido a tres horas dos minutos 40 abriu a liña de tren de alta velocidade Ankara-Istambul. Total de 533 245 km quilómetro Ankara-Istambul liña de sección YHT Ankara-Eskisehir foi inaugurado en 2009. En primeiro lugar na YHT liña Ankara-Estambul Polatli, Eskişehir, Bozüyük, Bilecik, Pamukova Sapanca, Izmit, vai atopar un total de nove paradas, incluíndo Gebze e Pendik. O primeiro paso será a última parada na liña ata máis tarde estación de Pendik Söğütlüçeşme ...\nEstá previsto que 6 millóns de pasaxeiros sexan transportados anualmente no proxecto YHT de Ankara-Izmir 13 / 06 / 2012 O tren de alta velocidade (YHT) Eskişehir converteu a ruta en Esmirna despois de Konya. Cando se produce o proxecto, 8-10 reducirase de 3-3 a media hora. O primeiro paso foi tomado por YHT entre Izmir e Ankara. Finalizouse a licitación para a primeira etapa da liña, a sección de Ankara-Afyonkarahisar. Asinouse o contrato de construción da liña. Aínda que o traballo para a segunda etapa do proxecto está en curso, espérase que a construción da liña estea completada canto antes. Os estadios de Ankara-Afyonkarahisar, Afyonkarahisar-Usak e Uşak-Manisa-Izmir, incluíndo a etapa 6 do proxecto YHT de Ankara-Izmir, están previstos transferir ao ano 624 millóns de pasaxeiros con YHT. 3 horas de viaxe entre Ankara e Izmir co proxecto X\nO pasaxeiro 419 transportarase nun pase en Ankara-Istanbul YHT\nEstá previsto que 6 millóns de pasaxeiros sexan transportados anualmente no proxecto YHT de Ankara-Izmir\nEnorme tecnoloxía de autobuses procedentes de China, 1200 transportará pasaxeiros (vídeo)\nFord Cargo será movida pola asociación turco-rusa (Galería de fotos)\nNenos que van á escola con teleférico\nO proxecto da estación de tren Adapazarı será licitado e trasladado antes do inicio dos voos\nTÜVASAŞ As Movable (Vídeo)


Concello de Mos » O Concello de Mos reforza a desinfección das zonas urbanas do municipio\nInicioActualidadeO Concello de Mos reforza a desinfección das zonas urbanas do municipio\nO Concello de Mos reforza a desinfección das zonas urbanas do municipio\nEntre outras, establécense dúas zonas prioritarias nas que actuar que inclúen lugares das parroquias de Sanguiñeda, Tameiga e Pereiras. Tamén se intervén en Torroso, Guizán, Petelos e Mos.\nA Comisión Municipal de seguimento da evolución do COVID-19 decretaba o pasado luns que por parte da empresa concesionaria do contrato de servizos da limpeza municipal procederíase a unha desinfección dous días á semana en todas as zonas urbanas do Concello, que hoxe se anunciou verase reforzada.\nAs zonas prioritarias de desinfección son dúas: a zona 1 que cubre a parroquia de Sanguiñeda nos lugares de As Angustias, Avenida de Sanguiñeda, Farmacia e contorna dos supermercados; e a zona 2 que cubre as parroquias de Tameiga e Pereiras. En Tameiga realízase nos lugares de San Eleuterio, Avenida de Puxeiros, e contorna do Rebullón e do Centro de Saúde. E en Pereiras realízase na urbanización de San Rafael.\nO resto de zonas de actuación son a farmacia da parroquia de Pereiras, a farmacia e o contorno do Pazo de Mos na parroquia de Mos, a zona de Peinador que abrangue as parroquias de Torroso e Guizán e As Pozas en Petelos.\nAs actuacións realizadas ata a data centráronse na limpeza con varios equipos de alta presión (cisterna de 5.000 litros autopropulsada, vehículo específico lava beirarrúas e hidrolimpadora AP) dotada de produtos desinfectantes de uso específico.\nEstes labores concéntranse en todas aquelas zonas nas que se poida producir acumulación de persoas permitidas segundo as excepcións marcadas polo RD 463/2020 e que, en resumo son: zonas asistenciais, farmacias e centros de adquisición de produtos alimenticios de primeira necesidade.\nNos lugares de especial sensibilidade lévase a cabo unha desinfección moito máis detallada co emprego de equipos individuais dotados de bombas manuais e con hipoclorito sódico nunha dilución máxima do 5%.\nPréstase especial atención nas zonas de acción prioritaria a todos aqueles elementos que poidan ser usados de forma habitual polos cidadáns: pasamáns, bancos, escaleiras, marquesiñas, papeleiras e contedores.\nEn canto á limpeza e desinfección de contedores concéntranse as actuacións nas zonas de alta prioridade incluíndo a súa desinfección exterior con axentes clorados para diminuír os riscos de contacto con tapas e outros elementos. A frecuencia de desinfección dos mesmos é de 2 veces á semana.


A borrasca ‘Bruno’ deixa case 200 incidencias ao seu paso por Galiza - SOCIAL - Sermos Galiza - Diario de intereses galegos\nRedacción 27 decembro 2017 10:34 h.\ngaliza ao seu deixa case paso\nO 112 cifra en 193 as incidencias que o paso de ‘Bruno’ deixou en Galiza. Unha borrasca que obrigou decretar a alerta laranxa por fenómenos costeiros e vento entre as 16,00 horas desta terza feira até as 8,00 horas desta cuarta. A Coruña foi a provincia máis afectada con 101 incidentes rexistrados; seguida de Pontevedra, con 49; Lugo, con 27; e Ourense, con 16. A caída de árbores e pólas supuxeron 110 das 193 incidencias, e obxectos varios, outros 30, en estradas destacan como os incidentes que máis se repetiron en Galicia.\nO paso do ‘Bruno’ caracterizouse polos fortes ventos. Penedo do Galo, en Viveiro, rexistrou un refacho de vento de 141 quilómetros por hora Varios puntos rexistraron ventos de máis de 100 quilómetros por hora, entre eles os 132 de Punta Candieira, en Cedeira; os 110 de Cabeza de Manzaneda; 123,1 de Ordes, entre outros.


Lexisla con nós: Proxecto de lei de orzamentos xerais da Comunidade Autónoma de Galicia para o ano 2021 - Parlamento de Galicia\n23/11/20 17:27 Engadir unha opinión\nPOSICIONAMIENTO DE LA ASOCIACIÓN GALLEGA DE EMPRESAS DE RECICLAJE D[...] ASOCIOACION ARCODEGA en Proxecto de lei de residuos e solos contaminados de Galicia. o 11/01/2021 11:01\nAPROEMA como asociación representativa do sector empresarial e prof[...] Aproema. Asociación Profesional de Empresas Medioambientales en Proposición de lei de simplificación administrativa e do apoio á reactivación económica de Galicia. o 08/01/2021 11:35\nAPROEMA como asociación representativa do sector empresarial e prof[...] Aproema. Asociación Profesional de Empresas Medioambientales en Proposición de lei de simplificación administrativa e do apoio á reactivación económica de Galicia. o 08/01/2021 11:32\nSuscribo as propostas de Amigos da Terra, para que[...] Eva Dominguez en Proxecto de lei de residuos e solos contaminados de Galicia. o 04/01/2021 12:47\nXunta e PP utilizan a administración e a lexislación para favorecer[...] Gustavo Cochón en Proposición de lei de simplificación administrativa e do apoio á reactivación económica de Galicia. o 28/12/2020 09:37


O blog de Camposancos: “MÁIS GALEGO” NO MUÍÑO\n“MÁIS GALEGO” NO MUÍÑO\nAs parellas Elia e María, e "Troy" e "Pichu". CRTVG\nO programa “Máis Galego” da TVG gravou un programa na Praia do Muíño.\nCRTVG / Camposancos\nA Televisión de Galicia emitiu o pasado xoves o programa “Máis Galego” gravado na Praia do Muíño, un concurso que se emite de luns a venres e no que cada capítulo cambia de localización.\nNeste capítulo, feito no areal camposino, participaron duas parellas da zona, formados por Elia e María contra "Troy" (Adrián) e "Pichu" (David).\nA paisaxe, a cultura, as tradicións e a historia dos pobos, vilas e cidades forman parte do desenvolvemento dun programa diario onde as parellas participantes teñen que demostrar que son merecedoras do título de “Máis Galego”.\nO programa percorre Galicia de punta a punta, recalando cada semana nunha comarca distinta. O punto de partida en cada localidade é a praza da vila , onde o equipo do programa vai na procura dos concursantes de cada edición, veciños da vila que deberán ser convencidos para participar. Estes son abordados na súa casa, no seu traballo e mesmo nos seus momentos de ocio.\n“Máis Galego” estrutúrase en tres grandes probas que os concursantes teñen que superar: unha proba cultural, onde deben demostrar os seus coñecementos sobre a cultura, tradicións, historia e costumes da vila onde se desenvolve o programa; unha proba sobre xogos tradicionais e populares de Galicia, e “O reto galego”, que ten que ver cos oficios, a gastronomía e o folclore da localidade.\nPodes ver o programa clicando AQUÍ.\nEtiquetas: Camposancos, TV


Lois Pereiro - Viaxes O Lóstregho\nSeguen os homenaxes e as glosas de Lois Pereiro, poeta ao que se lle dedicou o Día das Letras Galegas.\nInaugurouse hai pouco, e estará ata finais de setembro, unha gran mostra sobre a súa obra na Fundación Luís Seoane, que xa teño dito aquí que seguramente é o espazo expositivo que máis me gusta. Seguramente porque non está nada masificado.\nAparte de moito material, paneis, e outras cousas, como habitualmente se fai nesta fundación, hai varios espazos onde se proxectan audiovisuais. E nun deles vese esta interesantísima entrevista que lle fixo Gaioso.\nTamén hai outro audiovisual moi interesante onde se ve o desembarco cultural galaico do ano 1986 na UIMP no Palacio da Magdalena en Santander, con Lois, o seu irmán Xosé Manuel e outros persoeiros da vangarda cultural galega cantando "Galicia, jran carallo de sal" e discutindo cos poetas do sur da península sobre a diferenza entre o atlantismo e o mediterranismo.\nComentarios (0) - Categoría: Xeral - Publicado o 03-08-2011 22:27